JohanHeinsen/ENO huggingface dataset:
Berlingske Tidende, 1823-10-24
Breve fra St. Thomas af 2den September bringe Efterretning om en Neger=Opstand i Colonien Demerary, hvilken var udbrudt den 17de eller 18de August. 3000 Negere havde ind sperret deres Herrer, og først af Statholderen forlangt Emancipation, og derpaa, at de maatte have Frihed i tre Arbeidsdage hver Uge. Ogsaa dette blev afslaaet, og der blev beordret et Regiment imod dem. 300 af Oprørerne blev derpaa dræbte, og de øvrige jagede ind i Landet. Andre Efterretninger melde, at Jnsurgenternes Antal kuns beløb sig til 1500, som vare faldne tilfode igjen, hvorfor kuns Anførerne skulde straffes.
Berlingske Tidende, 1823-10-24
Flere Breve fra Trinidad og andre Colonier lyde endnu meget ængstelig med Hensyn til Negerne, og skyde Skylden derfor paa det, der desangaaende er forhandlet i Parlamentet Man melder fra Para, at den Brasilianske Fane var heiset der, efterat der var ankommet et Skib fra Maranhao med Depescher fra Lord Cochrane, og at den Portugisiske Regjering var ombyttet med en anden, bestaaende af indfødte Medlemmer, hvorhos de meest anseete Jndvaanere svore Keiseren Lydighed. Nogle hundrede Personer, som ikke vare enige i denne Forandring, bleve - som bekjendt - sendte til Lissabon. Paketbaaden fra Brasilien har bragt Efterretninger fra Ris indtil den 10de og fra Bahia indtil den 22de August. Den fra Kongen af Portugal med Forsonings-Forslag for Brasilien afsendte Commissair var ankommen til Bahia, men meget koldt modtaget.
Berlingske Tidende, 1823-10-24
Man skriver fra Callao under 1ste Juli. Det er lykkedes den Columbiske General Sucre, at blive valgt til GeneralCapitain for den Peruvianske Magt af Congressen, hvilken Forsamling han faa Dage derefter vidste at befrie sig for, ved at sende den til Truillo. Han er nu Herre over Peru, og man vil tilsidst, naar Spanierne igjen blive uddrevne, formodentlig finde, at han bliver ved at være det.
Berlingske Tidende, 1823-10-24
Paris, den 13de October.
Berlingske Tidende, 1823-10-24
Armeen i Spanien. Moniteuren indeholder følgende Bulletin fra Major Gene valen, dateret, St. Maria, den 5te dennes :"Det ædle Maal, som Kongen havde sat sig, da han sendte sin Hær til Spanien, som var Hs. Kongelige Høiheds og de brave af ham commanderede Troppers bestandige Bestrædelse, er opnaaet. Hs. Catholske Majestæt er igjen indtraadt i sin fulde souveraine Ret, og giengivet fine troe Undersaatter. Alle Anstalter til et almindeligt Angreb paa Øen Leon vare tilendebragte; den Kongelige Gardes Brigade under General d'Ambrugear og den af det andet Corps under Gen. Ordonneau, forenede under Gen. Lieut. Bourmonts Commando, havde fra den 25de September været ombord paa Escadren. Sømagten under Contre=Admiral Duperres Overcommando skulde bevirke disse Troppers Udskibning, og understøtte deres Operationer, Bro-Equipagen, som var bestemt til Troppernes Overgang til Øen over Mundingen af St. Petri=Floden, var bragt sammer der; alle fra Landsiden oprettede Batterier, saavel paa dette Punct som for Suazo=Broen og paa Trocadero, vare gandske fuldendte. Allerede var Hs. Kongelige Høihed i Chielana, og havde givet befaling til Angrebet; man ventede kuns endnu den sidste Signal, da Fienden - som indsaae, at han ikke kunde modstaae de Midler, som det var lykkedes os at bringe sammen, og som formerede vore Troppers Mod - søgte hos den fangne Konge et Tilflugtsted mod de truende Ulykker. Al Magt blev igjen overgivet til Hs. Catholske Majestæt; een af hans Huus betjente bragte Hs. Kongelige Høihed den Skrivelse, hvorved Kongen forkyndte sin nær forestaaende Ankomst til ArmeenHovedqvarter. Virkelig indskibede Deres Majestæter, Kongen og Dronningen af Spanien, sig den 1ste October i Cadix, ledsagede at Prindserne og den Kongelige Familie, under Kanonernes Torden fra Staden saavelsom fra hele Kysten, og begunstigede af det skjønneste Veir. De ankom Kl. 11 1/2 til Pto. S. Maria hvor de bleve modtagne af Hs. Kongel. Høihed i Midten af hele hans Stab og en Deel af hans Tropper, der - hvormeget de end deelte den Glæde, som et saa lykk ligt Udfald foraarsagede deres høie Anfører - dog beklagede, at de ikke ved et nyt Angred kunde komme til at aflægge nye Beviser paa deres Mod og Hengivenhed.
Berlingske Tidende, 1823-10-24
Efter Hs. Catholske Majestæts Befalinger ere Hovedrosterne paa Øen Leon og i Cadix den 3die overleverede til de Fransk Tropper, og da de Spanske Tropper have sat sig i Marsch til de dem anviste Cantoneringer, have vi den 4de besat hele Øen og Pladsen. Escadren er samme Dag løben ind i Balen, og har strax udskibet de ombord værende Tropper. Medens saa mærkværdige Begivenheder fandt Sted for Cadix opnaaede paa deres Side Tropperne af det 3die og 5te Armeecorps Frugten af deres Anstrengelser. Pladsen Santona var bleven besat den 28de ifølge den Capitulation, som var bleven afsluttet den 11te; man fandt i samme 150 Jldsvælg og 10000 Geværer. Pladsen S. Sebastian, mod hvilken en Deel af de Midler, som havde betvunget Pampelona, vare sendte, overgasig til Gen. Lieut. Ricardi, som lod den besætte den 3die Octbr. Efter sin Ankomst har Hs. Catholske Majestæt givet befaling til, at alle Pladser, som endnu holde sig, skulle overleveres til de nærmeste Afdelinger af den royalistiske Armee eller de Franske Tropper, som i Kongens Navn skulle tage dem i Besiddelse. Commandanterne i disse Pladser ville udentvivl følge det Exempel, som Anførerne i Cadix har givet, og Militair=Operationerne paa Halvøen kunne derfor ansees som nærved deres Tilendebringelse.
Berlingske Tidende, 1823-10-24
Curacao, den 7de August. Jgaar kom den Kongl. Spanske Fregat Constitution og Corvetten Ceres hertil fra Maracaibo Vi erfare følgende: den 24de Juli angrebe Commodore Padilla og Beluche, som commanderede den Columbiske Eskadre, bestaaende af Briggerne Independencia og Mars samt Skonnerterne Spartan og Constitution foruden flere smaae Fregatter, den Spanske Flotille under Anførsel af Laborde, bestaaende af en Brig, tre Skonnerter, og 25 Kanonbaade. - Træfningen var hæftig, og endte med Tilintetgjørelsen af næsten den hele Spanske Escadre; Briggen og en Skonnert bleve sprængte i Luften, og Resten tagen eller tilintetgjort, med Undtagelse af Especuladora, paa hvilken Commandeur Aborde undveg til sine udenfor Barren liggende Skibe.
Berlingske Tidende, 1823-10-24
General Morales var med næsten 800 Mand bleven i Mara caibo, men uden Levnedsmidler. Den anden og den tredie Officeer efter ham ere komne hertil med Fregatten, som maae repareres. Morales havde oversendt en Deel af sin Magt til Altagracia; man meente, for at berede sig et Tilflugtsted, eller for at gjøre en Diversion, men Tropperne traf snart paa et Columbisk Corps (under Manrique) og bleve paa alle Puncter saaledes slagne, at kuns en overbleven Rest kom tilbage til Maracaibo.
Berlingske Tidende, 1823-10-24
Wien, den 9de October. Af den Østerrigske Jagttager).J nogle af de nyeste Stykker af Morning Chronicle fortælles, at det Kongelige Sardiniske Hof fører bittre Klager for Engeland over, at de Østerrigske Tropper ikke udviste den mindste Tilbøielighed til at forlade Piemont, og i Særdeleshed til at rømme Fæstningen Alessandria". Et Par Dage sildigere melder samme Tidende: "Den Engelske Regjerings Svar var faldet meget tvetydig ud, og nu vilde Kongen af Sardinien dog nok bemærke, at han havde gjordt bedre i, at beherske et frit Folk, end at sælge sig og sine som Slaver til en fremmed Magt, Den Mængde af Usandheder, som de Engelske Oppositions Journaler udbrede, især om Forholdene paa Fastlandet, deels at Uvidenhed, deels af en ond Villie og Factions Aand, er saa uhyre stor, at, naar man vilde føre et Register derover, vilde dette i faa Maaneder opvoxe til en tyk Bog. Det lønner derfor i sig selv ikke Umagen, at tage Notice af enkelte Artikler, og naar vi opholde os et Øieblik ved den her ommeldte, da skeer dette kuns, fordi den paa en ligesaa forunderlig som paafaldende Maade strider imod de virkelige Begivenheder. Som bekjendt var de Keiserlige Troppers successive Afmarsch fra Piemont indbefattet i den i Verona, med det Kongelige Sardinske Hoffes fuldkomneste Overeensstemmelse, sluttede Convention. De denne Convention bestemte Terminer ere saa bestemt overholdte, at det bliver aldeles uforklarligt, hvorledes derover kan være opstaaet enten Klager eller Tvivl. Men besynderlig mærkværdigt er det, at just i det Tidspunct, paa hvilket Morning Chroniele opvarter med sine Opdigtelser, indtraf den sidste Fuldbyrdelse af Conventionen, saa at de Østerrigske Tropper den 30te September forlode Alessandria, og at i Dag ingen Østerrigsk Soldat længere staaer paa Piemontesisk Grund. Med lige Dristighed, og stottet paa ligesaa gode Anthoriteter, blev i hine Blade, som vel ikke have nogen ubetinget, men dog en langt større Credit paa Continentet, end de fortjene, anmeldt: at i samme Øieblik, som Paven var død, skulde Østerrigske Tropper besætte det Romerske Gebet, - og vi vide bestemt, at dette Rygte, med al sin Smagløshed, har gjort overordentlig Jndtryk. - Grunden til den virsomme Driftighed, hvormed det revolutionaire Parti opstiller et Skrækkebillede af denne Sort efter det andet, lader sig let forklare. Troen paa visse hemmelige Projecter maa vedvarende erholde Næring, paa det at den sande Hemmelighed af det Keiserlige Hofs Politik, Bestræbelsen efterat beskytte, saavidt dets Magt og Jndflydelse tillader, Rolighed, Orden og alle retmæssige Forhold, ikke endelig, ligesom den for lang Tid siden har været indlysende for den Forstandige, skal blive begreben og eenstemmigen antaget af hele Verden.
Berlingske Tidende, 1823-10-24
Capstaden, den 20de Juli. Vor Tidende af Gaars Dato indeholder følgende: "den 8de dennes kom Hr. Geo. Thomson fra Gammel=Lattaku efter en hurtig Reise af 14 Dage hertil med følgende overordentlige Efterretning. Hr. Moffatt melder, at der nærmer sig en talrig, mægtig og grusom Hær (som det hedder, sønden fra; hvilken allerede har overvundet 28 Stammer, og er dragen over deres Egne, men var bleven slagen tilbage af Wanketterne. Den havde til Hensigt, at angribe Gammel Lattaku og Griqua=Landet. Dette Mandskab bestod af hvide og sorte samt som Hottentotterne for vede Folk med lange Haar, og som talte et eget Sprog. De vare bevæbnede med en gammel Kaarde, et kort Haandspyd og en Knippel uden Hoved. De havde deres Koner og Børn hos sig, og endelig vil man bestemt forsikre, at de spiste Menneskekjød.
Berlingske Tidende, 1823-10-24
Der indløber lignende Beretninger fra flere Puncter af vore Grendser, selv fra de nye Plantager paa Algaa Bai. Stammen til denne Røverhorde synes at være forvildet Mandskab fra een eller anden forulykket Europæisk Land= eller Søe=Expedition. Man erfarer, at de iblandt andet ere blevne afslagne af Beestjuangerne, hos hvem de med Forundring fandt Flinter, med hvilke Vaaben nogle Stammer i den nyere Tid ere blevne forsynede af os.
Berlingske Tidende, 1823-10-24
Constantinopel, den 19de Septender. Jnsurgenternes Forsøg paa at faae fast Fod i Thessilien, paa Negropont o. a. St. ere vel strandede, og de have eiheller nogen steds udviklet tilstrækkelige Stridskræfter til at sætte en betydelig Operation igjennem; men fra den anden Side have Portens Tropper lige saa lidet gjort noget Fremskridt. Selv Expeditionen mod Mesolongi har lidt et vistnok for dette Feldttog uopretteligt Stød ved Opløsningen af det under Jussuf=Pascha ved Prevesaa forsamlede Corps paa 8000 Albanesere, som løb fra hinanden, fordi de ikke fik deres Sold hurtig nok, og den ikke kunde blive dem behørig sikret for Fremtiden. Omer=Pascha var vel med sine 4000 Mand i Begyndelsen af September rykket frem over Lutraki og Karassero mod Mesolongi, og skulde forene sig med Paschaen af Scutaris Armeecorps; men dersom dette sidste, som man maa formode efter de Græske Efterretninger, skal have lidt et stærkt Tab imellem Agraphas Bjerge, saa vi vel Omer=Pascha alene ikke vove at maale sig med Jnsurgenterne i Mesolongi, hvor svage disse endogsaa ere. Ved den ringe Grad af Driftighed og Energie, hvormed de Tyrkiske Hærførere gaae tilverk, er det en meget heldig Omstændighed for Porten, at dens Fiender, lammede ved indvortes Tvistigheder, kuns formaae at bekjæmpe den med Trudsler, Men vi vide ogsaa at de, alle deres Tvistigheder og deres Mangel paa Hjælpekilder uagtet, endnu længe ville kunne forsvare det, de eengang have vundet, naar Portens militaire Operationer ikke blive ledet kraftigere og meere hensigtsmæssig end der er skeet i dette Feldttog.
Berlingske Tidende, 1823-10-24
Indenlandske Efterretninger. Kiøbenhavns Børs=Cours, den 24de October 1823. Hamborg 2 M. 244, a vista 247. - Species 250. Disconto 5 Procent. - Specier solgtes til 2 Rbd. 3 Mk. Konge Obligationer (med Renter fra 11te Juni 1823) 82 1/2 a 83 Rbd. Sedler. Nationalbank=Obligationer (af Laanet den 2den Februar 1820) uden Renter i rede Sølv 101 1/2 Rbdlr., dito i Sedler 126 1/3 Rbdlr. Sedler. Norske Rigsbanksedler 1461 Rbdlr. Svenske Sedler 3 Mk. 11 1/2 s. pr. 1 Rd. Rigsgield.
Berlingske Tidende, 1823-10-24
Kiøbenhavn, den 24de October. De, som i næste 11te December Termin have Renter at oppebære her ved Kassen, og iforveien ønske deres Qvitteringer skrevne, ville fra den 1ste i næste Maaned behageligen indsende dem her i Contoiret med deres Obligationer, hver Sognedag Formiddag fra Kl. 10 til 2.
Berlingske Tidende, 1823-10-24
Hoved-Casserer-Contoiret i Kjøbenhavn for Statsgielder og den synkende Fond, den 20de October 1823. Endskiøndt de Presser, som behøves til Frugtviins Tilberedning, ingenlunde ere kostbare, saa skal dog Mangel af dem paa adskillige Steder have været Aarsag til, at mange Træfrugten ikke ere blevne benyttede paa den fordeelagtige Maade, som at Selskabet er bleven bekiendtgjort i forrige Aar. Det har derfor ladet forfærdige til Udlaan 4 saadanne Presser. De, som ønske at giøre Brug af dem, ville derom henvende sig til Selskabet.
Berlingske Tidende, 1823-10-24
Landhuusholdningsselskabet, den 20de October 1823.
Berlingske Tidende, 1823-10-24
Ved Tallotteriets 1082 Trækning i Altona udkom: No. 20. 55. 79. 4. 83.
Berlingske Tidende, 1823-10-24
Kiøbenhavns Torvepriser, den 24de October 1823. Rug, Td. 2 Rbd. 5 Mk. - s. a 3 Rbd. - Mk. 8 s. Hvede, Td. 4 Rbd. 1 Mk. - s. a 4 Rbd. 3 Mk. - s. Byg, Td. 2 Rbd. 1 Mk. - s. a 2 Rbd. 1 Mk. 8 s. Havre, Td. 1 Rbd. 3 Mk. - s. a 1 Rbd. 4 Mk. - s. Ærter, Td. 2 Rbd. 4 Mk. - s. a 3 Rbd. 1 Mk. - s. Røget Flæsk, Lpd. 1 Rbd. 5 Mk. - s. a 2 Rbd. 1 Mk. - s. Grønsaltet Flæsk, Lpd. 1 Rbd. 2 Mk. - s. a 1 Rbd. 3 Mk. - s. Smør, Fierdingen, 16 Rbd. - Mk. - s. a 18 Rbd. - Mk. 2 s. Nin elskede og trofaste Hustrue Antoinette Birgithe, for Vi Gianellig, dødelige Afgang i Gaar den 20de October, fra mig og tvende Sønner, kundgiøres herved sørgeligst for fraværende Slægt og deeltagende Venner. Boxesen, Justitsraad og Bureauchef ved Generalpostdirectionen. Jen 2den October fristede jeg den haarde Skjebne ved Døden at vorde berøver min inderlig elskte Kone, Marie Elisabeth Mørch, fød Jensen, hendes Alders 38te Aar, 23 Dage efter at være forløst med en Datter. Fire smaae Børn begræde med mig hendes tidlige Bortgang. Flye ved Skive, den 8de October 1823. P. C. Mørch.
Berlingske Tidende, 1823-10-24
Litteratur. Skriv-Calender eller daglig Lommebog for 1824 faaes i den schultiske Boghandling paa Høibroplads Nr. 51, for 5 Mk. i Materie, og indbunden efter Bindets Forskjellighed. Huusvennen, Underholdninger i Familiekredse, udgivne af J. E. Wegner, Præst, Forstander og første Lærer ved det Kongelige Skolelærer=Seminarium paa Jonstrup, 9de Binds andet Hefte, har forladt Pressen, og indeholder : Studenten fra Salamanca, af Washington-Jrving; Hiemkomsten eller Ballet, af Misrets Spier Slottet Vittis en Fortallag, grandet paa en tiltale, Begivenhed, at Caroline Piller; Bidrag til Huus og Levnets Viisdom, 12 om Oeconomie i Børneopdragelsen, 2) om Dadel; 3) om Roes. Dette Tidsskrift faaes i den schulgiske Boghandling paa Høibroplads Nr. 51, heftet for Mk. i Tegn. Sammesteds faaes de forhen udkomne 17 Hefter ligeledes for Mk. Heftet, og Subskription paa Fortsættelsen modtages Fra Pressen er udkommen: Pastor D. S. Birchs Læsebog, Naturen. e) mennesket og Borgeren, tredie, giennemseede og med et Register forsynet Udgave at bekomme, for 7 Mk. i raae Materie og indbunden for 3 Mk. 8 s. i Kiøbenhavn hos Hof=Bogtrykker A. Seidelin, store Kiøbmagergade No. 65. Universitets=Boghandler Brummer paa Østergade No. 52. og Hofboghandler Schubothe paa Børsen; i Helsingør hos Katechet Edsberg; i Kiøge hos Bogbinder Hesse; i Odense hos Bogtrykker S. Hempel og Bogbinder J. Mild, i Saxkiøbing hos Skolelærer Mortzen; i Aar huus hos Boghandler Jessen; i Randers hos Klokker Rottbøll Ravn, Viborg hos Boghandlerne Roedsted 4 Døns; i Aalborg hos Boghandler Rottbøll Sadolin, som modtage Bestillinger og besørge de forlangte Exemplarer Vedkommende tilsendte.
Berlingske Tidende, 1823-10-24
de som fra indeværende Qvartals Begyndelse ønske at holde BlaTdet Dagen, ombedes at melde sig i Stormgaden Nr. 204, 1ste Sal; hvor de fra 1ste October udkomne Nummere kan erholdes. J Provindserne modtages Subskription paa alle Post-Contoirerne.
Berlingske Tidende, 1823-10-24
Nyt theologisk Bibliothek, udgivet af Jens Møller, Doctor og Prof. i Theologien, 4de Bind, har forladt Pressen og indeholder Afhandlinger af Dhrr. Dr. Estrup, Dr. Gieseler, Prof. P. Müller, Dr. Rudelbach, Provst F. Schmidt, Amtsprovst Stochholm, samt flere Afh. af Udgive reen. Det faaes for 15 Mk. hos Forlæggeren. Andreas Seideling. store Kiøbmagergade Nr. 65. Nyligen har forladt Pressen i Slagelse: i Forsøg til et Brand- Understøttelses=Selskab for Geistligheden i Siellands Stift. Skriftet faaes for 10 s. Tegn, hos J. H. Schubothe,
Berlingske Tidende, 1823-10-24
Børsen No. 9. I Dag er udkommen og faaes i Beckens Boglade No. 55 i Møntergaden, første Gaard fra Gothersgaden. 1) Amtmand Ridder Fares Værker, tredie og fjerde og sidste Bind. Paa Postpapiir 31 Mk. og paa bedste Sort Trykpapiir 25 Mk. heftet. 2) Panurgia, en romantisk Beskrivelse over Jordklodens første Beboeres Levnet og Sæder. 2 Dele, hvormed Værket er endt. Hæfted paa Trykpapiir 25 Mk. og paa Postpapiir 31 Mk. 3) Anden og tredie og sidste Deel af Amalia Mansfjeld, Roman af Mad. Cottin, oversat af Major Østrup. Hæftet 20 Mk. Det hel Værk koster 30 Mk. hæftet. 4) Fjerde Bind eller 7 og 8 og sidste Hæfte af Nopoleon i sin Forviisning, af Omeara, Livlæge hos Napoleon. Oversat ved J. A. Host. Hæftet 7 Mk. 8 s. Det hele særdeles interessante Værk, heftet 30 Mk.
Berlingske Tidende, 1823-10-24
AVERTISSEMEx. Erklæring. Den 11te October sidstleden blev mig Undertegnede forkyndt Landsover= samt Hof= og Stadsrettens Dom i Sagen angaaende mit Skrift: "Et andet Slags Bekiendtgiørelse, indeholdende Beviis for at Hr. Professor H. C. Ørsted. R. af D., og Justitsraad L. Esmarch, Committeret i det Kongelige Rentekammer, ikke have forstaaet sig paa at bedømme Skipper Coulthards Opdagelser og Forslag, betræffende den af ham i 1818 paa Bornholm formeentlig fundne Steenkul, saavelsom 50 pCt. haltig Jernmalm; samt at Professor Ørsted ei heller har forstaaet sig paa at bedømme Amtmand Siemens Opfindelse: en forbedret Indretning til at brænde Kartoffelbrændeviin, &c.
Berlingske Tidende, 1823-10-24
Den 22de October lod jeg de Tilforordnede i Landsover= samt Hof= og Stadsretten, tilligemed Hr. Professor H. C. Ørsted, R. af D., og Justitsraad og Committeret i det Kongelige Rentekammer, L. Esmarch, forkynde en, den 9de October udtagen, Høiesterets=Stævning til 1824, hvis Hovedindhold er følgende :"Saa vil Citanten forvente, og for Os, i Vor Høiesteret, allerunderdanigst paastaae og sætte i Rette, at fornævnte Dom enten skal vorde kjendt uefterrettelig at være, og Sagen afviist, eller underkjendt, tilsidesat og forandret, alt efter forhen gjorte og nærmere gjørende Demonstration og Paastand, &c. Kjøbenhavn, den 22de October 1823. H. Schaffer. Krigsassessor.
Berlingske Tidende, 1823-10-24
Bekanntnachung. Ven Seiten der Allerhochst, in Betreff der Skulden und des Vermogensdes Obristen Grasen Led Sollogub, ernannten Commission werden hiermidzufølge Bankrott=Reglements Theil 1 Capital VII. F. 62 alle ansvartige in Europa wohnhafte Glaubiger, die Schuldforderungen an den besagten Grasen Leo und dessen verstordenen Vater den General=Major Grasen Johann Sollogub zu haben vermeinen, offentlich aufgefordert, entmeder in Person, oder durch gehørig Bevollmachtigte hinnen 9 Monaten vom Tage der erstenJnsertion in die Zeitungen angerehnet, bey der obbesagten Commission die inSt. Petersburg im Pellerschen Hause No. 554, Stadttheil Liteinaja, StraxeFurstatt, croffent ist, zu erscheinen, und ihre Forderungen anzugebenwidrigensalls aber zu gewartigen, dag ste nach Ablauf dieser Frist, demseldenReglement Capital XVII L. 65 gemas, mit ihren Forderungen nicht weiter werden gehørt und abgewiesen werden. da det er befunden at der er et smalt; men dybt Løb over Siellands Rev, hvilket skyder et Par Mile ud fra Siellands Odde, og som endog dybte gaaende Skibe kunne gaae igiennem, saa er den Foranstaltning truffet, at tvende Lodser ere ansatte paa Gulden eller den yderste Pynt af bemeldte Odde, som efter bestemt Tart skulle lodse de Skibe, som med Signal betimmelig kalder dem og forlanger deres Veiledning igjennem Løbet. Dette Løb kan adskillige Tilfælde være fordeelagtig, særdeles for de Skibe og Fartøier, som paa deres Fart imellem Provindserne gaae Norden om Sielland.
Berlingske Tidende, 1823-10-24
Kiøbenhavn, October 1823. Løwenørn. Contra Admiral og Overlods i Sielland. District.
Berlingske Tidende, 1823-10-24
En særdeles god Hønsehund forvildede sig i nærværende Foraar fra sin Eier heri Staden, samme blev strax efterlyst i Statstidenden, ligesom og flere Gange gientagende i Adresseavisen, da der var Formodning for dens Forblivende her i Byen. Samme er imidlertid ei hidtil tilveiebragt, hvilket leden til den Overbeviisning, at den ei findes her, men formodentlig etsteds i Provindserne, hvor dens retsindige Besidder, uvidende om Hundens Eier, det at Avertissementet i Statstidenden upaatvivlelig har været indrykket inden Hundens Besiddelse, og derfor er undgaaet hans Opmærksomhed ei har vidst, hvor han havde at henvende sig, for at glæde dens Eier med sammes Aflevering. - Ledet af denne billige Formodning er det man efter saa lang Tids Forløb igjen bringer det skeete Avertissement til Kundskab saaledes : hunden er en middelmaadig stor hvid Kastrat med brune Øren, en liden hvid Blis i Panden, har smaa brune Pletter paa Been og Krop, en bruun Hal med en hvid Tip, og hvad der i Særdeleshed signaliserer den, er tvende skaldede Pletter, en midt paa Ryggen og en nede ved Halen. Besidderen, der er kan formodes at ville giøre sig skyldig i aabenbar Svig, ved vidende at tilbageholde andres Eiendom, anmodes herved, at ville aflevere samme mod en passende Douceur eller tilmelde det i portofrie Breve til L. Eiler i Silkegaden No. 48 i Kiøbenhavn.
Berlingske Tidende, 1823-10-24
En Kornrensnings=Maskine ønskes tilkjøbs. Man melder sig paa gl. Amagertorv Nr. 45, 2den Sal, eller og hos ForvalterHøvting paa Gaarden Adamshøi ved Ringsted.
Berlingske Tidende, 1823-10-24
Jersom en a to honette Jomfruer fra Provindserne ønsker sig i Kost og Logi i Kiøbenhavn for at lære Skrædersyening og Pynt, saa behage de at af Pige en Adresse paa dette Blads Contoir, mærket 194.
Berlingske Tidende, 1823-10-24
Hos Undertegnede stikkes Vaabener og Navnetræk i Staal= og Messing, Signeter, ligeledes Stempler og Dørplader. Hauerberg.
Berlingske Tidende, 1823-10-24
Graveur og Signetstikker, Pilestræde No. 115.
Berlingske Tidende, 1823-10-24
Musikalsk Instrumentmager Justing er flyttet til Dybensgade No. 172, Øe i Stuen. (Extra gode Formelys, a Pundet 1 Mk. 8 s. L. - Spedelys, a Pundet 1 Mk. 4 s. paa Østergade No. 14. fr. Knup.